Pardo, ibiabgschweifft. Was heisst eigentlech «zitt verlüüre», hani du probiert zrächnen am ziischtig, wo mi Interregio afe zBurtlef schtüugha hett zure zitt, wome  mit dere geischterbahn vo Intersitti füra scho unger Murgetaau oder wo zmitz im horrortunnel inne freeseti: Was heisst «zitt verlüre», heimerxeit, weme zwar mittem Intersitti e haub schtung schneuer uf das Züri abe chunnt, aber bim usschtige derewä grederet isch wi weme grad vierezwänzg schtung lang economi uf Melböörn abe gfloge wär? Hepme da mittem Interregio nid grad umkehrt zitt «gwunne» dürdaas dassmen e haub schtung dervo «verlore» hett?